Държавен вестник, бр. 10, 2026 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  10
(ii)	до датата, падаща се 20 (двадесет) 
Работни дни преди Планираната дата 
на отпускане на средства за траншове, 
които ще бъдат отпуснати в евро,
настъпи Случай на пазарен срив, Банката 
може да уведоми Заемополучателя, че 
този член 3.3 е влязъл в сила. 
(b)	Лихвеният процент, приложим за такъв 
Приет транш до Датата на падежа или 
Датата на преразглеждане/преобразуване 
на лихвения процент, ако има такава, ще 
бъде годишният лихвен процент, опреде­
лен от Банката като включващ всички 
разходи на Банката за финансирането 
на съответния Транш въз основа на 
приложимия тогава вътрешно генериран 
референтен лихвен процент на Банката 
или алтернативен метод за определяне 
на лихвения процент, разумно определен 
от Банката. 
(c)	Заемополучателят има право да откаже 
писмено такова отпускане на средства в 
рамките на срока, посочен в уведомле­
нието, и ще поеме възникналите в ре­
зултат на това такси, ако има такива, в 
който случай Банката няма да извърши 
отпускането на средства и съответната 
част от Кредита ще остане налична за 
отпускане съгласно член 1.2. 
(d)	Ако Заемополучателят не откаже отпус­
кането на средства навреме, Страните се 
съгласяват, че отпускането на средства 
в евро и условията за него са напълно 
обвързващи и за двете Страни. 
(e)	Спредът или Фиксираният лихвен про­
цент, приет преди това от Заемополуча­
теля, вече няма да бъде приложим. 
Член 4
Погасяване
4.1.	 Стандартно погасяване
4.1.A. Погасяване на вноски
(a)	Заемополучателят погасява всеки Транш 
на вноски на Датите за погасяване, по­
сочени в съответното Предложение за 
отпускане на средства, в съответствие 
с условията на погасителния план, пре­
доставен съгласно член 2.3. 
(b)	Всеки погасителен план се изготвя въз 
основа на това, че:
(i)	в случай на Транш с Фиксиран лихвен 
процент без Дата на преразглеждане/
преобразуване на лихвения процент 
погасяването се извършва на три­
месечие, полугодишно или годишно 
на равни вноски по главницата или 
постоянни вноски по главницата и 
лихвата;
(ii)	в случай на Транш с Фиксиран лихвен 
процент с Дата на преразглеждане/
преобразуване на лихвата или Транш 
с плаващ лихвен процент погасяването 
се извършва на равни тримесечни, 
полугодишни или годишни вноски по 
главницата; 
(iii)	първата Дата на погасяване на всеки 
Транш трябва да е не по-рано от 30 
(тридесет) дни от Планираната дата на 
отпускане на средства и не по-късно от 
Датата на погасяване, непосредствено 
следваща 7-ата (седмата) година от 
Планираната дата на отпускане на 
транша; и
(iv)	последната Дата на погасяване на 
всеки Транш трябва да е не по-рано 
от 4 (четири) години и не по-късно от 
22 (двадесет и две) години от Плани­
раната дата на отпускане на средства. 
4.1.B. Еднократна вноска
Като алтернатива, Заемополучателят пога­
сява Транша на една вноска на единствената 
Дата на погасяване, посочена в Предложението 
за отпускане на средства, която трябва да се 
пада не по-рано от 3 (три) години и не по-късно 
от 14 (четиринадесет) години от Планираната 
дата на отпускане на средства.
4.2. Доброволно предсрочно погасяване
4.2.A. Възможност за предсрочно погасяване 
При условията на член 4.2.В, член 4.2.С и 
член 4.4 Заемополучателят може предсрочно да 
погаси целия или част от даден Транш заедно 
с натрупаните лихви и обезщетения, ако има 
такива, след подаване на Искане за предсроч­
но погасяване, с предизвестие не по-рано от 
60 (шестдесет) и не по-късно от 30 (тридесет) 
календарни дни преди погасяването, в което 
се посочва:
(a)	сумата за предсрочно погасяване; 
(b)	датата на предсрочното погасяване; 
(c)	ако е приложимо, изборът на метод на 
прилагане на сумата за предсрочно по­
гасяване в съответствие с член 5.5.С(а); 
и
(d)	номерът на договора. 
Искането за предсрочно погасяване е не­
отменимо.
4.2.В. Обезщетение при предсрочно пога�­
сяване
4.2.В(1) ТРАНШ С ФИКСИРАН ЛИХВЕН 
ПРОЦЕНТ
При спазване на член 4.2.В(3) по-долу, ако 
Заемополучателят погаси предсрочно Транш с 
фиксиран лихвен процент, Заемополучателят 
плаща на Банката на Датата на предсрочно 
погасяване обезщетение при предсрочно пога­
сяване по отношение на Транша с фиксиран 
лихвен процент, който се погасява предсрочно.
4.2.В(2). ТРАНШ С ПЛАВАЩ ЛИХВЕН 
ПРОЦЕНТ
При спазване на член 4.2.В(3) по-долу Зае­
мополучателят може да погаси предсрочно 
Транш с плаващ лихвен процент без обез­
щетение.